تورک وطنداش‌لاری‌نین 16 آوریلده ائدیله‌جک رفراندوم اؤنجه‌سینده معلوماتلاندیریلماسینی هدفلی‌ین فعالیت‌لری قاداغان ائدن، تورک ناظیرلرین فعالیت‌لره قاتیلیمینی حقوقسوز شکیلده انگلله‌ین هولند، اینگیلتره‌ده اؤز سئچیم تبلیغاتینی ایجرا ائتمکده بیر قورخو گؤرمه‌دی.
هولند مقاملاری‌نین، 15 مارسدا اؤلکه‌لرینده ائدیله‌جک سئچیم اوّلینده اینگیلتره‌نین باشکندی لندن‌ده میللت وکیل‌لری‌نین ده قاتیلیمی ایله عمومی سئچیم کونفرانسی تشکیل ائتدیگی اورتایا چیخدی.
خاریجی ایشلر ناظیری مولوت چاووش اوغلونون اوچاغینا ائنیش ایجازه‌سی وئرمه‌ین، عائله و سوسیال سیاست‌لر ناظیری فاطما بتول سایان قایانی ماشینیندا گیروو توتا‌راق تورکیه‌نین روتردامداکی کونسوللوق بیناسینا گیرمه‌سینی مانع تؤره‌دن هولند اورقان‌لاری، 16 ژانویه‌ده لندن سفیرلیگینه عایید رزیدانسدا خالقا آچیق سئچیم بیلگیلندیرمه کونفرانسی تشکیل ائتدی.
هولندین لندن سفیرلیگی‌نین رسمی فیسبوک صحیفه‌سین‌دن دویورولان فعالیته، آرا‌لاریندا عرقچی گیرت ویلدرسین لیدرلیگینی ائتدیک اؤزگورلوک پارتیسی ایله بیرلیکده اوچ سیاسی پارتینین نماینده‌لری قاتیلدی.
فعالیتده 100 جیواریندا هولند وطنداشی دا یئر آلدی.
تورک ناظیرلرین، هولندده یاشایان تورک وطنداش‌لاری ایله گؤروشمه‌سی قارشی‌سیندا بین الخالق دیپلوماتیک تعامول‌لری آیاق‌لار آلتینا آلا‌راق  هر جور مانع چیخاران، اعتراض حاقینی ایستیفاده ائدن تورک وطنداش‌لارینا نیسبت‌سیز شدت تطبیق ائدن هولندین بو رفتاری، سوال ایشاره‌لری یاراتدی.
